2૦૧૩માં જ્‍યારે બાપાનું ઓપરેશન કરવામાં આવ્‍યું ત્‍યારે દુનિયાભરના કરોડો હરિભક્‍તોએ તેમના માટે પ્રાર્થના કરી હતી. પ્રમુખ સ્‍વામી મહારાજની તબિયત છેલ્લા ઘણા સમયથી ખરાબ હતી જેથી મહંત સ્‍વામીને જવાબદારી સોંપવામાં આવી હતી. પત્ર દ્વારા પ્રમુખ સ્‍વામી મહારાજે મહંત સ્‍વામીને સંતોના પ્રશ્‍નોના સમાધાનની જવાબદારી સોંપી હતી. પ્રમુખ સ્‍વામી મહારાજે ૨૦મી જુલાઈ ૨૦૧૨ના દિવસે એક નિયુક્‍તિ પત્ર લખીને પોતાના આધ્‍યાત્‍મિક અનુગામી તરીકે મહંત સ્‍વામીને અનુસરવા કહ્યું હતું. તેમની આજ્ઞા મુજબ મહંત સ્‍વામીને હવે ગુરુ પરંપરાના છઠ્ઠા ગુરુદેવ તરીકે બિરાજમાન કરવામાં આવ્‍યા અને હાલમાં તેઓ બોચાસણમાં બિરાજમાન છે. અને ભક્તો આજે ઉત્સાહપૂર્વક તેમનો જન્મદિવસ ઉજવી રહ્યા છે.